**Likumprojekta**

**„Grozījumi likumā “Par nodokļiem un nodevām”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Likuma „Grozījumi Mēslošanas līdzekļu aprites likumā” (Saeimā pieņemts 2013.gada 17.oktobrī) pārejas noteikumu 14.punkts par 16.panta grozīšanu.  2. Likuma „Grozījumi Ģenētiski modificēto organismu aprites likumā” (Saeimā pieņemts 2014.gada 25.septembrī) 1.pants par 5.panta pirmās daļas 5.punkta grozīšanu.  3. Likuma „Grozījumi Pārtikas aprites uzraudzības likumā” (Saeimā pieņemts 2014.gada 23.oktobrī) 2.pants par 4.panta piecpadsmitās daļas grozīšanu.  4. 2015.gada 26.februārī Saeima otrajā lasījumā skatīts likumprojekts „Grozījumi Atkritumu apsaimniekošanas likumā” (Nr.34/Lp12), kurš paredz izdarīt grozījumus likuma 12.panta trešajā daļā, nosakot, ka par slēgtas vai rekultivētas atkritumu izgāztuves atrakšanai un atkritumu pāršķirošanai atļaujas izsniegšanu maksā valsts nodevu.  5. Ministru kabineta 2015.gada 27.janvāra noteikumi Nr.30 “Kārtība, kādā Valsts vides dienests izdod tehniskos noteikumus paredzētajai darbībai”, kā arī plānotie grozījumi likumā “Par ietekmes uz vidi novērtējumu”, paredzot, ka par Valsts vides dienesta izsniegtajiem tehniskajiem noteikumiem jāmaksā valsts nodeva.  6. Grozījumi likumā „Par radiācijas drošību un kodoldrošību” 11.panta piektajā daļā (Saeimā pieņemti 2014.gada 29.maijā), kuri paredz, ka no 2016.gada 1.janvāra ir maksājama valsts nodeva par darbību ar jonizējošā starojuma avotiem licencēšanu un darbību ar jonizējošā starojuma avotiem reģistrēšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. 2013. gada 17.oktobra grozījumi Mēslošanas līdzekļu aprites likumā paredz noteikt valsts nodevu par substrāta reģistrāciju un atļaujas saņemšanu, kā arī nosaka, ka valsts nodeva par substrāta reģistrāciju un atļaujas saņemšanu substrāta ražošanai, ievešanai vai tirdzniecībai stājas spēkā vienlaikus ar grozījumiem likumā „Par nodokļiem un nodevām”. Līdz ar to ir nepieciešams papildināt likuma „Par nodokļiem un nodevām” 11.panta otrās daļas 44.punktu un 11.panta otrās daļas 69.punktu, lai paredzētu valsts nodevu par substrātu reģistrāciju un aprites atļaujas saņemšanu.  2. Ar 2014.gada 25.septembra grozījumiem Ģenētiski modificēto organismu aprites likumā grozīts 5.panta pirmās daļas 5.punkts, kas pilnvaroja Ministru kabinetu noteikt valsts nodevu par ģenētiski modificēto organismu riska novērtējuma atzinuma sagatavošanu. Grozījumi paredz noteikt maksu par ģenētiski modificēto organismu riska novērtēšanas atzinuma sagatavošanu, vienlaikus šo funkciju nododot Pārtikas drošības, dzīvnieku veselības un vides zinātniskais institūtam „BIOR”” (turpmāk – institūts „BIOR”). Ievērojot minēto, no likuma „Par nodokļiem un nodevām” izslēdzams 11.panta otrās daļas 90.punkts. Paredzēts, ka grozījumi šā likuma 11.panta otrajā daļā attiecībā uz 90.punkta izslēgšanu stāsies spēkā 2016.gada 1.janvārī.  Saskaņā ar informatīvajā ziņojumā „Par valsts nodevu un maksas pakalpojumu nošķiršanu un nodevu sistēmas pilnveidošanu” (Ministru kabineta 2012.gada 20.marta sēdes prot.Nr.16, 31.§) visām ministrijām bija jāizvērtē to kompetencē esošās valsts nodevas un maksas pakalpojumi un izvērtējums jāiesniedz Finanšu ministrijā. Zemkopības ministrija norādīja, ka nodeva par ģenētiski modificēto organismu riska novērtējuma atzinuma sagatavošanu ir transformējama par maksas pakalpojumu. Minētā valsts nodeva pēc būtības ir maksa par attiecīgo saņemto pakalpojumu un ir noteikta, lai kompensētu iestādes (tobrīd – Pārtikas un veterinārā dienesta) izlietotos budžeta līdzekļus, veicot attiecīgo valsts pārvaldes uzdevumu. Par minētās nodevas pārveidošanu par maksas pakalpojumu iebildumi no Finanšu ministrijas netika saņemti (Finanšu ministrijas 2013.gada 29.aprīļa vēstule Nr.20-03/2577), tāpat šī nodeva nebija starp tām, kuru pārveidošanu Finanšu ministrija prasīja izvērtēt atkārtoti.  Ar 2014.gada 25.septembra grozījumiem Ģenētiski modificēto organismu aprites likumā ir mainīta kārtība atļauju saņemšanai, lai iesaistītos ģenētiski modificēto organismu apritē. Atļaujas var piešķirt institūts „BIOR”, pamatojoties ne tikai uz Zinātniskās ekspertu komisijas atzinumu par ģenētiski modificēto organismu riska novērtējumu (maksas pakalpojums), bet arī uz monitoringa programmas izvērtējumu un ievērojot Ģenētiski modificēto organismu uzraudzības padomes priekšlikumus. Par atļaujas saņemšanu, kura nepieciešama, lai veiktu darbības ar ģenētiski modificētiem organismiem, maksa nav paredzēta.  3. Ar 2014.gada 23.oktobra grozījumiem Pārtikas aprites uzraudzības likuma 4.panta piecpadsmitā daļā ir precizēti to ģeogrāfiskās izcelsmes norāžu nosaukumi, par kuru reģistrāciju, iebilduma paziņojuma lēmuma izsniegšanu un specifikācijas grozījuma reģistrāciju maksājama valsts nodeva, – Aizsargāta ģeogrāfiskās izcelsmes norāde, Aizsargāts cilmes vietas nosaukums un Garantēta tradicionālā īpatnība. Ievērojot minēto, attiecīgi jāprecizē likuma „Par nodokļiem un nodevām” 11.panta otrās daļas 99.punkts.  4. Valsts nodeva par atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai.  Ministru kabineta (turpmāk – MK) 2011.gada 13.septembra noteikumi Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību” nosaka valsts nodevu par atkritumu savākšanas, pārvadāšanas, pārkraušanas, šķirošanas vai uzglabāšanas atļaujas izsniegšanu. Atbilstoši Atkritumu apsaimniekošanas likuma 12.panta otrās daļas 6.punktam ir izstrādāts MK noteikumu projekts „Grozījumi Ministru kabineta 2011.gada 13.septembra noteikumos Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību”” (Valsts sekretāru sanāksmē izsludināts 2014.gada 12.februārī, VSS-133), lai noteikumus papildinātu ar rekultivētas atkritumu izgāztuves atrakšanu un pāršķirošanas atļaujas izsniegšanas kārtību. Tā kā atļaujas izsniegšanas process prasa apjomīgu darbu Valsts vides dienestam (turpmāk – VVD), ir nepieciešams noteikt nodevu atkritumu apsaimniekotājiem, kas vēlas atrakt rekultivētu atkritumu izgāztuvi un šķirot atraktos atkritumus. 2015.gada 26.februārī Saeima otrajā lasījumā atbalstītajā likumprojektā „Grozījumi Atkritumu apsaimniekošanas likumā” (Nr.34/Lp12) ir paredzējusi izdarīt grozījumus likuma 12.panta trešajā daļā, nosakot, ka par slēgtas vai rekultivētas atkritumu izgāztuves atrakšanai un atkritumu pāršķirošanai atļaujas izsniegšanu maksā valsts nodevu.  Attiecīgi arī likumā “Par nodokļiem un nodevām” ir nepieciešams paredzēt valsts nodevu par atļaujas izsniegšanu atkritumu izgāztuves atrakšanai un atkritumu pāršķirošanai.  5. Valsts nodeva par VVD vides aizsardzības tehniskajiem noteikumiem  Līdz 2014.gada 1.oktobrim, ievērojot MK 2009.gada 10.februāra noteikumus Nr.131 "Noteikumi par valsts nodevu par būvprojektēšanai nepieciešamo tehnisko un īpašo noteikumu saņemšanu valsts un pašvaldību institūcijās" (turpmāk – noteikumi Nr.131), par VVD reģionālo vides pārvalžu izsniegtajiem tehniskajiem noteikumiem bija jāmaksā valsts nodeva. Noteikumi Nr.131 zaudēja spēku 2014.gada 1.oktobrī, stājoties spēkā Būvniecības likumam, un kopš tā laika valsts nodeva par tehnisko noteikumu izsniegšanu netiek piemērota. Tehniskos noteikumus izsniedz par:  1) tām darbībām pēc sākotnējā izvērtējuma atbilstoši likumam “Par ietekmes uz vidi novērtējumu”, kurām nav nepieciešams ietekmes uz vidi novērtējums;  2) darbībām, kas minētas MK 2015.gada 27.janvāra noteikumos Nr.30 “Kārtība, kādā Valsts vides dienests izdod tehniskos noteikumus paredzētajai darbībai”.  Tā kā VVD vidēji izsniedz 1500 tehnisko noteikumu gadā un tiek ieguldīts apjomīgs darbs, nepieciešams noteikt valsts nodevu par VVD tehniskajiem noteikumiem, kā tas bija iepriekš. Plānots, ka par tām darbībām, kurām tehniskie noteikumi būs nepieciešami pēc sākotnējā izvērtējuma, par kuru jāmaksā valsts nodeva atbilstoši MK 2007.gada 9.oktobra noteikumiem Nr.689 “Noteikumi par valsts nodevu par paredzētās darbības ietekmes uz vidi sākotnējo izvērtējumu”, nodeva par tehniskajiem noteikumiem nebūs jāmaksā.  6. Valsts nodeva par darbību ar jonizējošā starojuma avotiem licencēšanu un reģistrāciju.  Šobrīd likums „Par radiācijas drošību un kodoldrošību” un MK 2011.gada 20.septembra noteikumi Nr.723 „Darbību ar jonizējošā starojuma avotiem licencēšanas kārtība”, kā arī likums „Par nodokļiem un nodevām” paredz, ka valsts nodevu maksā par speciālo atļaujas (licences) un atļaujas darbībām ar jonizējošā starojuma avotiem izsniegšanu. Licences un atļaujas izsniedz VVD Radiācijas drošības centrs.  2014.gada 29.maijā tika pieņemti grozījumi likumā „Par radiācijas drošību un kodoldrošību”, ar kuriem atbilstoši likuma 11.panta piektajai daļai ir paredzēts, ka no 2016.gada 1.janvāra būs jāmaksā valsts nodeva par darbību ar jonizējošā starojuma avotiem licencēšanu un darbību ar jonizējošā starojuma avotiem reģistrēšanu, kas būs VVD Radiācijas drošības centra kompetencē.  Ievērojot pieņemtos grozījumus likumā „Par radiācijas drošību un kodoldrošību”, nepieciešams izdarīt arī grozījumus likumā „Par nodokļiem un nodevām”, paredzot, ka valsts nodeva maksājama par darbību ar jonizējošā starojuma avotiem licencēšanu un darbību ar jonizējošā starojuma avotiem reģistrēšanu. |
| 3. | Projekta izstrādē iesaistītās institūcijas | Vides aizsardzības reģionālās attīstības ministrija (turpmāk – VARAM) un VVD |
| 4. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un**  **administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | 1. Dati par substrāta ražotājiem, iepakotājiem un ievedējiem nav pieejami.  2. Personas, kas veic šādas ar ģenētiski modificēto organismu apriti saistītas darbības:  a) ģenētiski modificēto mikroorganismu ierobežoto izmantošanu. 2009.gadā viena zinātniskā institūcija ir informējusi kompetento institūciju par darbības uzsākšanu;  b) ģenētiski modificēto organismu izplatīšanu vidē izmēģinājumiem. Mērķgrupas lielumu nav iespējams noteikt, jo patlaban Latvijā neviens ģenētiski modificētos organismus neizplata vidē izmēģinājumiem;  c) ģenētiski modificēto kultūraugu audzēšanu. Mērķgrupas lielumu nav iespējams noteikt, jo patlaban Latvijā neviens neaudzē ģenētiski modificētus kultūraugus.  3. Lauksaimniecības un pārtikas produktu ģeogrāfiskās izcelsmes norāžu reģistrācijas pieteicēji (ražotāju grupas). Mērķgrupas lielumu nav iespējams noteikt.  4. Valsts nodeva par atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai.  Juridiskas personas, publiskas personas vai iestādes, fiziskas personas, kas saņems VVD tehniskos noteikumus.  5. Valsts nodeva par VVD vides aizsardzības tehniskajiem noteikumiem.  Atkritumu apsaimniekošanas komersanti, kas nodarbojas ar rekultivēto izgāztuvju atrakšanu.  6. Valsts nodeva par darbību ar jonizējošā starojuma avotiem licencēšanu un reģistrāciju.  Komersanti (operatori), kas veiks darbības ar jonizējošā starojuma avotiem. | | | | |
| 2. | Tiesiskā regulējuma ietekme uz tautsaimniecību un administratīvo slogu | | 1. Izcenojumu apmērs par ģenētiski modificēto organismu riska novērtējuma atzinuma sagatavošanu tiks noteikts līdzvērtīgs pašreizējām valsts nodevām.  2. Ģeogrāfiskās izcelsmes norāžu nosaukumu precizēšana neradīs papildu slogu uzņēmējiem, jo nodevas apmērs netiks mainīts.  3. Valsts nodeva par atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai.  Administratīvais slogs tiks palielināts atkritumu apsaimniekošanas komersantiem, kas vēlas uzsākt rekultivētas atkritumu izgāztuves atrakšanas un atkritumu pāršķirošanas darbus, jo tiem būs nepieciešams saņemt iepriekš minēto atļauju un nomaksāt valsts nodevu.  Palielināsies VVD administratīvais slogs, jo, lai izsniegtu atļauju, būs jāveic pārbaude par valsts nodevas faktisko iemaksu.  4. Valsts nodeva par VVD vides aizsardzības tehniskajiem noteikumiem.  Administratīvais slogs tiks palielināts juridiskajām, publiskajām un fiziskajām personām, kā arī iestādēm, kuras plānos paredzēto darbību un kurām būs jāsaņem VVD tehniskie noteikumi.  Palielināsies VVD administratīvais slogs, jo, lai izsniegtu atļauju, būs jāveic pārbaude par valsts nodevas faktisko iemaksu.  5. Valsts nodeva par darbību ar jonizējošā starojuma avotiem licencēšanu un reģistrāciju.  Administratīvais slogs komersantiem (operatoriem) nemainīsies, jo jau pašlaik ir jāmaksā valsts nodeva par darbību ar jonizējošā starojuma avotiem speciālās atļaujas (licences) un atļaujas saņemšanu. Turklāt valsts nodevas apmērs būs lielāks par pašreizējo, līdz ar to arī komersantiem būs lielāki izdevumi par darbībām ar jonizējošā starojuma avotiem (VVD Radiācijas drošības centra licences izsniegšanu vai reģistrāciju). | | | | |
| 3. | Administratīvo izmaksu monetārs novērtējums | | Projekts šo jomu neskar. | | | | |
| 4. | Cita informācija | | Nav | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | **2015. gads** | | | Turpmākie trīs gadi (euro) | | |
| **2016** | **2017** | **2018** |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | 2 | | 3 | 4 | 5 | 6 |
| 1. Budžeta ieņēmumi: | | 0 | | 0 | 98347 | 90459 | 87613 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 0 | | 0 | 98347 | 90459 | 87613 |
| * + 1. Zemkopības ministrija | |  | |  | 7897 | 7769 | 4923 |
| 1.1.2. VARAM | |  | |  | 90450 | 82690 | 82690 |
| 1.2. valsts speciālais budžets | |  | |  |  |  |  |
| 1.3. pašvaldību budžets | |  | |  |  |  |  |
| 2. Budžeta izdevumi: | | 0 | | 0 | 98347 | 90459 | 87613 |
| 2.1. valsts pamatbudžets | | 0 | | 0 | 98347 | 90459 | 87613 |
| 2.1.1. Zemkopības ministrija | |  | |  | 7897 | 7769 | 4923 |
| 2.1.2. VARAM | |  | |  | 90450 | 82690 | 82690 |
| 2.2. valsts speciālais budžets | |  | |  |  |  |  |
| 2.3. pašvaldību budžets | |  | |  |  |  |  |
| 3. Finansiālā ietekme: | |  | |  | 0 |  | 0 |
| 3.1. valsts pamatbudžets | |  | |  | 0 |  | 0 |
| 3.2. speciālais budžets | |  | |  |  |  |  |
| 3.3. pašvaldību budžets | |  | |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | | X | |  |  |  |  |
| 5.1. valsts pamatbudžets | |  |  |  |  |
| 5.2. speciālais budžets | |  |  |  |  |
| 5.3. pašvaldību budžets | |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | **Zemkopības ministrija**  **2015.gadā,** ņemot vērā to, ka noteikumu projektā par mēslošanas līdzekļu un substrātu identifikācijas, kvalitātes atbilstības novērtēšanas un tirdzniecības prasībām ir noteikts, ka līdz 2016.gada 1.janvārim ir atļauta nereģistrētu un substrātu tirdzniecība bez atļaujām, ieņēmumi par to reģistrāciju vai atļauju izsniegšanu netiek plānoti.  **2016.gadā** plānotie ieņēmumi valsts nodevas veidā valsts budžetā – 7897,08 *euro*, tai skaitā:  • plānots reģistrēt 50 produktu. Plānotie ieņēmumi *–* 7114,5 *euro* (142,29 *euro* x 50 produktu);  • nav plānots izsniegt atļaujas reģistrēta substrāta tirdzniecībai;  • plānots izsniegt 5 atļaujas tāda substrāta tirdzniecībai vai ievešanai, kas nav minēts normatīvajos aktos par substrātu identifikācijas, kvalitātes atbilstības novērtēšanas un tirdzniecības prasībām. Plānotie ieņēmumi – 355,70 *euro* (71,14 *euro* x 5 atļaujas);  • plānots izsniegt 20 atļauju substrāta ievešanai testēšanai un reģistrācijai. Plānotie ieņēmumi – 284,60 *euro* (14,23 *euro* x 20 atļauju);  • plānots izsniegt 2 atļaujas testēšanai un reģistrācijai ievesta substrāta attiecīgās partijas tirdzniecībai. Plānotie ieņēmumi – 142,28 *euro* (71,14 *euro* x 2 atļaujas).  **2017.gadā** plānotie ieņēmumi valsts budžetā – 7769,01 *euro*, tai skaitā:  • plānots reģistrēt 50 produktu. Plānotie ieņēmumi –7114,50 *euro* (142,29 *euro* x 50 produktu);  • plānots izsniegt vienu atļauju reģistrēta substrāta tirdzniecībai – plānotie ieņēmumi 14,23 *euro* (14,23 *euro* x 1 atļauja);  • plānots izsniegt 5 atļaujas tāda substrāta tirdzniecībai vai ievešanai, kas nav minēts normatīvajos aktos par substrātu identifikācijas, kvalitātes atbilstības novērtēšanas un tirdzniecības prasībām. Plānotie ieņēmumi – 355,70 *euro* (71,14 *euro* x 5 atļaujas);  • plānots izsniegt 10 atļauju substrāta ievešanai testēšanai un reģistrācijai – plānotie ieņēmumi 142,30 *euro* (14,23 *euro* x 10 atļauju);  • plānots izsniegt 2 atļaujas testēšanai un reģistrācijai ievesta substrāta attiecīgās partijas tirdzniecībai. Plānotie ieņēmumi – 142,28 *euro* (71,14 *euro* x 2 atļaujas).  **2018.gadā** plānotie ieņēmumi valsts budžetā – 4923,21 *euro*, tai skaitā:  • plānots reģistrēt 30 produktu. Plānotie ieņēmumi – 4268,70 *euro* (142,29 *euro* x 30 produktu);  • plānots izsniegt vienu atļauju reģistrēta substrāta tirdzniecībai – plānotie ieņēmumi 14,23 *euro* (14,23 *euro* x 1 atļauja);  • plānots izsniegt 5 atļaujas tāda substrāta tirdzniecībai vai ievešanai, kas nav minēts normatīvajos aktos par substrātu identifikācijas, kvalitātes atbilstības novērtēšanas un tirdzniecības prasībām. Plānotie ieņēmumi 355,70 *euro* (71,14 *euro* x 5 atļaujas);  • plānots izsniegt 10 atļauju substrāta ievešanai testēšanai un reģistrācijai. Plānotie ieņēmumi – 142,30 *euro* (14,23 *euro* x 10 atļauju);  • plānots izsniegt 2 atļaujas testēšanai un reģistrācijai ievesta substrāta attiecīgās partijas tirdzniecībai. Plānotie ieņēmumi – 142,28 *euro* (71,14 *euro* x 2 atļaujas).  Valsts nodevu jaunie izcenojumi saistībā ar darbībām ar substrātiem.  Lai nodrošinātu substrātu aprites uzraudzību, Valsts augu aizsardzības dienests ņems kontrolparaugus, lai akreditētā laboratorijā noteiktu attiecīgo produktu kvalitātes atbilstību.  **Detalizēts izdevumu aprēķins par substrāta reģistrāciju** –  1) iesniegtās dokumentācijas izskatīšana un sarakste ar ekspertiem:  vecākā inspektora darba samaksa  8 stundas \* 823/167,67 + 23,59% = 48,55 *euro*;  2) lēmuma pieņemšana un reģistrācija reģistrā:  vecākā inspektora darba samaksa:  1 stunda \* 823/167,67 + 23,59 % = 6,07 *euro;*  departamenta direktora darba samaksa:  0,5 stundas \* 1559/167,67 + 23,59 % = 5,75 *euro;*  3) informācijas sistēmas uzturēšana: 8,54 *euro*;  4) reģistrācijas apliecība: 2,23 *euro.*  Kopā: 71,14 *euro.*  Turklāt 25% gadījumu reģistrētajiem produktiem tiek ņemti kontroles paraugi.  **Kopējās izmaksas par viena substrāta kontroles parauga ņemšanu un testēšanu laboratorijā ir šādas:**  1) fiziskā kontrole tirdzniecības vietā un kontroles parauga ņemšana:  vecākā inspektora darba samaksa –  4 stundas \* 823/167,67 + 23,59% = 24,27 *euro*;  2) automašīnas noma 4 stundas: 10,19 *euro*;  3) degviela (vidēji 70 km): 8,14 *euro*;  4) kontroles paraugu testēšana laboratorijā vidēji 241,97 *euro*.  Kopā: 284,57 *euro.*  Lai segtu izdevumus nepieciešamo kontroles paraugu ņemšanai un testēšanai akreditētā laboratorijā, pie pamatizmaksām tiek pieskaitīti 25% no izmaksām, kas saistītas ar kontroles paraugu ņemšanu un testēšanu, tas ir,  71,142 *euro* +71,142 *euro* = 142,29 *euro.*  **Detalizēts izdevumu aprēķins par atļaujas izsniegšanu reģistrēta substrāta tirdzniecībai, ja testēšanas rezultāti uzrāda neatbilstību reģistrā deklarētajai kvalitātei:**  1) iesniegtās dokumentācijas izskatīšana, sarakste ar ekspertiem un lēmuma sagatavošana:  vecākā inspektora darba samaksa –  2 stundas \* 823/167,67 + 23,59% = 12,14 *euro*;  departamenta direktora darba samaksa –  0,18 stundas\*1559/167,67 + 23,59 % = 2,09 *euro.*  Kopā:14,23 *euro.*  **Detalizēts izdevumu aprēķins par atļaujas izsniegšanu tāda substrāta tirdzniecībai vai ievešanai, kas nav minēts normatīvajos aktos par substrātu identifikācijas, kvalitātes atbilstības novērtēšanas un tirdzniecības prasībām:**  1) iesniegtās dokumentācijas izskatīšana un sarakste ar ekspertiem:  vecākā inspektora darba samaksa –  8 stundas \* 823/167,67 + 23,59% = 48,55 *euro*;  2) lēmuma pieņemšana un izsniegtās atļaujas reģistrācija reģistrā:  vecākā inspektora darba samaksa –  1 stunda \* 823/167,67 + 23,59% = 6,07 *euro;*  departamenta direktora darba samaksa –  1 stunda\*1559/167,67 + 23,59 % = 11,49 *euro*;  3) informācijas sistēmas uzturēšana: 5,03 *euro*.  Kopā: 71,14 *euro*  **Detalizēts izdevumu aprēķins par atļaujas izsniegšanu** **substrāta ievešanai testēšanai un reģistrācijai:**  1) iesniegtās dokumentācijas izskatīšana, sarakste ar ekspertiem un lēmuma sagatavošana:  vecākā inspektora darba samaksa –  2 stundas \* 823/167,67 + 23,59% = 12,14 *euro*;  departamenta direktora darba samaksa –  0,18 stundas\*1559/167,67 + 23,59 % = 2,09 *euro.*  Kopā: 14,23 *euro*  **Detalizēts izdevumu aprēķins par atļaujas izsniegšanu testēšanai un reģistrācijai ievesta substrāta attiecīgās partijas tirdzniecībai:**  1) iesniegtās dokumentācijas izskatīšana un sarakste ar ekspertiem:  vecākā inspektora darba samaksa  8 stundas \* 823/167,67 + 23,59% = 48,55 *euro*;  2) lēmuma pieņemšana un izsniegtās atļaujas reģistrācija reģistrā:  vecākā inspektora darba samaksa:  1 stunda \* 823/167,67 + 23,59% = 6,07 *euro,*  departamenta direktora darba samaksa:  1 stunda \* 1559/167,67 + 23,59 % = 11,49 *euro;*  3) informācijas sistēmas uzturēšana: 5,03 *euro*;  **Kopā: 71,14 *euro.***  **VARAM**  **1) Valsts nodeva par atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai.**  Likumprojekts nosaka, ka tiks noteikta jauna nodeva par slēgtas vai rekultivētas atkritumu izgāztuves atrakšanai un atkritumu pāršķirošanai atļaujas izsniegšanu. Aprēķinātās nodevas apmērs ir 350 *euro*. Līdz ar to prognozējamais ieņēmumu apjoms, piemērojot valsts nodevu par atļaujas izsniegšanu 2016.–2018.g. veido:  5 atļaujas x 350 *euro* = **1750** *euro*/gadā  Valsts nodevas par atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai apmēra (350 *euro*) sadalījums pa izdevumu kodiem atbilstoši ekonomiskajām kategorijām:   * atalgojums (1100) – 240,09 *euro*; * VSAOI (1200) – 56,64 *euro*; * preces un pakalpojumi (2000) – 53,27 *euro*.   Valsts nodevas likme ir 350 *euro*. Nodevas likme noteikta, izvērtējot eksperta darba apjomu un citu resursu izmaksas par līdzīgām darbībām, kam noteikta valsts nodeva. Valsts nodevas apmērs ir aprēķināts, ņemot vērā iestādes izdevumus, kas saistīti ar atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai un darbinieku (personāla un ekspertu) atalgojumu, darba telpu uzturēšanu (noma, komunālie pakalpojumi, tehniskā apkalpošana), programmatūras uzturēšanu un papildināšanu, licenču iegāde), tehnikas iegādi un uzturēšanu un administratīvajām izmaksām (kancelejas preces).  **2) Valsts nodeva par VVD vides aizsardzības tehniskajiem noteikumiem**  2014.gadā, ņemot vērā MK noteikumus Nr.131, par VVD reģionālo vides pārvalžu izsniegtajiem tehniskajiem noteikumiem bija jāmaksā valsts nodeva. Noteikumi Nr.131 2014.gada 1.oktobrī zaudēja spēku, un kopš tā laika valsts nodeva par tehnisko noteikumu izsniegšanu netiek piemērota. Kopējie ieņēmumi par tehnisko noteikumu izsniegšanu periodā no 2014.gada 1.janvāra līdz 2014.gada 30.septembrim bija 111 903,13 *euro*. Kopumā 2014.gadā izsniegti 1692 tehniskie noteikumi.  2015.gadā valsts nodeva netiek iekasēta, jo tāda nav paredzēta.  2016.gadā plānots izsniegt 1300 tehnisko noteikumu, par kuriem jāmaksā valsts nodeva. Likumprojekts paredz noteikt valsts nodevu tehnisko noteikumu izsniegšanai. Aprēķinātās nodevas apmērs ir 50 *euro*. Līdz ar to prognozējamais ieņēmumu apmērs, piemērojot valsts nodevu par atļaujas izsniegšanu, 2016.–2018.g. veido:  1300 tehniskie noteikumi x 50 *euro* = **65 *000*** *euro*/gadā.  2016.gadā plānotie ieņēmumi valsts nodevas veidā valsts budžetā – 65 000 *euro*, tai skaitā:  • Plānots izsniegts 1300 tehnisko noteikumu (50 *euro* x 1300 tehnisko noteikumu).  2017.gadā plānotie ieņēmumi valsts budžetā – 65 000 *euro*, tai skaitā:  • plānots izsniegts 1300 tehnisko noteikumu (50 *euro* x 1300 tehnisko noteikumu).  2018.gadā plānotie ieņēmumi valsts budžetā – 65 000 *euro*, tai skaitā:  • plānots izsniegts 1300 tehnisko noteikumu (50 *euro* x 1300 tehnisko noteikumu).  Valsts nodevas par tehnisko noteikumu izsniegšanu (50 *euro*) sadalījums pa izdevumu kodiem atbilstoši ekonomiskajām kategorijām:   * atalgojums (1100) – 34,76 *euro;* * VSAOI (1200) – 8,20 *euro;* * preces un pakalpojumi (2000) – 2,81 *euro.*   Valsts nodevas likme ir 46,39 *euro*. Nodevas likme noteikta, izvērtējot eksperta darba apjomu un citu resursu izmaksas par līdzīgām darbībām, kam noteikta valsts nodeva. Valsts nodevas apmērs ir aprēķināts, ņemot vērā iestādes izdevumus, kas saistīti ar tehnisko noteikumu izsniegšanu un darbinieku (personāla un ekspertu) atalgojumu, darba telpu uzturēšanu (noma, komunālie pakalpojumi, tehniskā apkalpošana), programmatūras uzturēšanu un papildināšanu, licenču iegāde), tehnikas iegādi un uzturēšanu un administratīvajām izmaksām (kancelejas preces).  **3) Valsts nodeva par darbību ar jonizējošā starojuma avotiem licencēšanu un reģistrāciju**  Likumprojekts nosaka, ka no 2016.gada 1.janvāra būs jāmaksā valsts nodeva par darbību ar jonizējošā starojuma avotiem licencēšanu un reģistrāciju. Jau pašlaik komersanti (operatori) maksā valsts nodevu par speciālo atļauju (licenču) un atļauju izsniegšanu saskaņā ar MK noteikumiem 2011.gada 20.septembra noteikumiem Nr.723 „Darbību ar jonizējošā starojuma avotiem licencēšanas kārtība”.  Paredzētas šādas nodevas:  a) nodeva par darbību ar jonizējošā starojuma avotiem licencēšanu;  Aprēķinātās nodevas apmērs par licencēšanu ir 170 *euro*. Līdz ar to prognozējamais ieņēmumu apjoms, piemērojot valsts nodevu par atļaujas izsniegšanu, 2016.–2018.g. veido:  10 licences x 170 *euro* = **1700** *euro*/gadā.  Valsts nodevas par darbību ar jonizējošā starojuma avotiem izsniegšanu apmēra (172 *euro*) sadalījums pa izdevumu kodiem atbilstoši ekonomiskajām kategorijām:   * atalgojums (1100) – 121,67 *euro;* * VSAOI (1200) – 28,70 *euro;* * preces (2000) – 22,03 *euro.*   Valsts nodevas likme ir 170 *euro*. Nodevas likme noteikta, izvērtējot eksperta darba apjomu un citu resursu izmaksas par līdzīgām darbībām, kam noteikta valsts nodeva. Valsts nodevas apmērs ir aprēķināts, ņemot vērā iestādes izdevumus, kas saistīti ar licences izsniegšanu un darbinieku – personāla (tai skaitā kontroles) – atalgojumu, darba telpu uzturēšanu, programmatūras uzturēšanu un papildināšanu, tehnikas iegādi un uzturēšanu un administratīvajām izmaksām;  b) nodeva par grozījumiem licencēs darbībām ar jonizējošā starojuma avotiem.  Aprēķinātās nodevas apmērs par licencēšanu ir 84 *euro*. Līdz ar to prognozējamais ieņēmumu apmērs, piemērojot valsts nodevu par atļaujas izsniegšanu, 2016.–2018.g. veido:  50 grozījumi licencē x 84 *euro* = **4200** *euro*/gadā.  Valsts nodevas par darbību ar jonizējošā starojuma avotiem izsniegšanu apmēra (84 *euro*) sadalījums pa izdevumu kodiem atbilstoši ekonomiskajām kategorijām:   * atalgojums (1100) – 65,18 *euro;* * VSAOI (1200) – 15,38 *euro;* * preces un pakalpojumi (2000) – 3,13 *euro.*   Valsts nodevas likme par grozījumiem licencē ir 84 *euro*. Nodevas likme noteikta, izvērtējot eksperta darba apjomu un citu resursu izmaksas par līdzīgām darbībām, kam noteikta valsts nodeva. Valsts nodevas apmērs ir aprēķināts, ņemot vērā iestādes izdevumus, kas saistīti ar licences izsniegšanu un darbinieku – personāla (tai skaitā kontroles) – atalgojumu, darba telpu uzturēšanu, programmatūras uzturēšanu un papildināšanu, tehnikas iegādi un uzturēšanu un administratīvajām izmaksām;  c) nodeva par darbību ar jonizējošā starojuma avotiem reģistrēšanu.  Aprēķinātās nodevas apmērs par reģistrēšanu ir 97 *euro*. Līdz ar to prognozējamais ieņēmumu apmērs, piemērojot valsts nodevu par reģistrāciju, 2016.gadā veido:  100 reģistrāciju x 97 *euro* = **9700** *euro*/gadā.  Savukārt 2017. un 2018.gadā:  20 reģistrāciju x 97 *euro* = **1940** *euro*/gadā.  Darbību ar jonizējošā starojuma avotiem reģistrāciju skaits 2017. un 2018.gadā samazināsies, ievērojot, ka no 2012.gada saskaņā ar MK 2011.gada 20.septembra noteikumiem Nr.723 „Darbību ar jonizējošā starojuma avotiem licencēšanas kārtība” licences tiek izsniegtas uz 10 gadiem (līdz 2012.gadam licences tika izsniegtas uz 5 gadiem).  Valsts nodevas par darbību ar jonizējošā starojuma avotiem reģistrāciju apmēra (97 *euro*) sadalījums pa izdevumu kodiem atbilstoši ekonomiskajām kategorijām:   * atalgojums (1100) – 78,21 *euro;* * VSAOI (1200) – 18,45 *euro;* * preces (2000) – 0,25 *euro.*   Valsts nodevas likme ir 97 *euro*. Nodevas likme noteikta, izvērtējot eksperta darba apjomu un citu resursu izmaksas par līdzīgām darbībām, kam noteikta valsts nodeva. Valsts nodevas apmērs ir aprēķināts, ņemot vērā iestādes izdevumus, kas saistīti ar reģistrāciju un darbinieku – personāla (tai skaitā kontroles) – atalgojumu, darba telpu uzturēšanu, programmatūras uzturēšanu un papildināšanu, tehnikas iegādi un uzturēšanu un administratīvajām izmaksām;  d) nodeva par izmaiņām darbību ar jonizējošā starojuma avotiem reģistrācijā.  Aprēķinātās nodevas apmērs par izmaiņām reģistrācijā ir 54 *euro*. Līdz ar to prognozējamais ieņēmumu apmērs, piemērojot valsts nodevu par reģistrāciju, 2016.–2018.gadā veido:  150 izmaiņu reģistrācijā x 54 *euro* = **8100** *euro*/gadā.  Valsts nodevas par izmaiņām darbību ar jonizējošā starojuma avotiem reģistrācijā apmēra (54 *euro*) sadalījums pa izdevumu kodiem atbilstoši ekonomiskajām kategorijām:   * atalgojums (1100) – 43,5 *euro;* * VSAOI (1200) – 10,26 *euro;* * preces (2000) – 0,25 *euro.*   Valsts nodevas likme ir 54 *euro*. Nodevas likme noteikta, izvērtējot eksperta darba apjomu un citu resursu izmaksas par līdzīgām darbībām, kam noteikta valsts nodeva. Valsts nodevas apmērs ir aprēķināts, ņemot vērā iestādes izdevumus, kas saistīti ar izmaiņām reģistrācijā un darbinieku – personāla (tai skaitā kontroles) – atalgojumu, darba telpu uzturēšanu, programmatūras uzturēšanu un papildināšanu, tehnikas iegādi un uzturēšanu un administratīvajām izmaksām.  Kopējais prognozējamais ieņēmumu apmeŗs gadā no valsts nodevas par darbību ar jonizējošā starojuma avotiem licencēšanu un reģistrāciju:  2016.gads – 1700 + 4200 + 9700 + 8100 = 23 700 *euro*/gadā;  2017. un 2018.gads – 1700 + 4200 + 1940 + 8100 = 15 940 *euro*/gadā.  Saskaņā ar MK 2011.gada 20.septembra noteikumiem Nr.723 "Darbību ar jonizējošā starojuma avotiem licencēšanas kārtība” VVD Radiācijas drošības centrs sagatavoja un izsniedza:  • 2012.gadā – 284 licences darbībām ar jonizējošā starojuma avotiem un 94 atļaujas darbībām ar jonizējošā starojuma avotiem, kā grozījumus 148 speciālajām licencēm (licencēm) un atļaujām;  • 2013.gadā – 312 speciālās atļaujas (licences) darbībām ar jonizējošā starojuma avotiem un 135 atļaujas darbībām ar jonizējošā starojuma avotiem, kā arī grozījumus 156 speciālajām licencēm (licencēm) un atļaujām.  Ievērojot minēto, var tikai indikatīvi novērtēt to komersantu (operatoru) skaitu, kuri 2016.–2018.gadā vērsīsies VVD Radiācijas drošības centrā pēc jaunas licences vai reģistrācijas, jo no 2016.gada 1.janvāra stāsies spēkā jaunā kārtība, kas paredz, ka reģistrācija būs beztermiņa, savukārt licences derīguma termiņš – 10 gadi. Attiecīgi samazināsies to komersantu (operatoru) skaits, kuri vērsīsies VVD Radiācijas drošības centrā. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | **Zemkopības ministrija**  1. Jautājums par valsts budžeta dotācijas piešķiršanu Valsts augu aizsardzības dienestam atbilstoši plānotiem ieņēmumiem valsts pamatbudžetā no valsts nodevas par substrātu reģistrāciju vai atļaujas saņemšanu substrātu ievešanai vai tirdzniecībai skatāms gadskārtējā valsts budžeta projekta sagatavošanas procesā.  2. Par ģenētiski modificēto organismu riska novērtējuma atzinuma sagatavošanu nodevas nav maksātas un nav tikušas plānotas 2015.gada un turpmāko gadu budžeta ieņēmumos. Tā kā Latvijā netiek veiktas darbības ar ģenētiski modificētiem organismiem, netiks plānoti arī ieņēmumi institūtam „BIOR” par pakalpojuma sniegšanu.  3. Par ģeogrāfiskās izcelsmes norāžu reģistrāciju, iebilduma paziņojuma lēmuma izsniegšanu un specifikācijas grozījuma reģistrāciju nodevas apmērs netiks mainīts.  **VARAM**  Nodevas apmērs noapaļots, lai atvieglotu aprēķinus.  Jautājums par valsts budžeta dotācijas piešķiršanu VVD atbilstoši plānotiem ieņēmumiem valsts pamatbudžetā no valsts nodevas par atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai, par VVD tehnisko noteikumu izsniegšanu un darbību ar jonizējošā starojuma avotiem licencēšanu un reģistrēšanu skatāms gadskārtējā valsts budžeta projekta sagatavošanas procesā. | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | 1. Jāsagatavo grozījumi šādos normatīvajos aktos:  1) Ministru kabineta 2007.gada 30.janvāra noteikumos Nr.83 ,,Noteikumi par valsts nodevu par mēslošanas līdzekļa reģistrāciju vai atļaujas saņemšanu mēslošanas līdzekļa ievešanai vai tirdzniecībai, kā arī tās maksāšanas kārtību”. Noteikumu projekts tiks sagatavots līdz 2015.gada 1.aprīlim, paredzot, ka tas stājas spēkā 2015.gada 1.jūlijā;  2) Ministru kabineta 2010.gada 2.februāra noteikumos Nr.101 „Noteikumi par valsts nodevu par ģeogrāfiskās izcelsmes norādes reģistrāciju, iebilduma paziņojuma lēmuma izsniegšanu un ģeogrāfiskās izcelsmes norādes grozījuma reģistrāciju, kā arī valsts nodevas samaksas kārtību”, precizējot norāžu nosaukumus. Noteikumu projektu plānots iesniegt Ministru kabinetā līdz 2015.gada 1.septembrim;  3) Ministru kabineta 2013.gada 17.septembra noteikumos Nr.882 „Pārtikas drošības, dzīvnieku veselības un vides zinātniskā institūta „BIOR” valsts pārvaldes uzdevumu ietvaros veikto darbību cenrādis”, nosakot maksu par ģenētiski modificēto organismu riska novērtēšanas atzinuma sagatavošanu. Noteikumu projektu plānots iesniegt Ministru kabinetā līdz 2015.gada 1.decembrim, paredzot, ka tie stājas spēkā 2016.gada 1.janvārī.  2. Ar 2016.gada 1.janvāri spēku zaudēs Ministru kabineta 2009.gada 19.maija noteikumi Nr.453 „Noteikumi par valsts nodevu par ģenētiski modificēto organismu riska novērtējuma atzinuma sagatavošanu”.  3. Valsts nodeva par atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai.  Valsts nodevas apmērs par atļaujas izsniegšanu slēgtas vai rekultivētas atkritumu izgāztuves atrakšanai un atkritumu pāršķirošanai un tās maksāšanas kārtība tiks noteikta ar grozījumiem 2011.gada 13.septembra MK noteikumos Nr.703 „Noteikumi par kārtību, kādā izsniedz un anulē atļauju atkritumu savākšanai, pārvadāšanai, pārkraušanai, šķirošanai vai uzglabāšanai, kā arī par valsts nodevu un tās maksāšanas kārtību”.  Grozījumi noteikumos tiks izdarīti līdz 2016.gada 1.janvārim.  4. Valsts nodeva par VVD vides aizsardzības tehniskajiem noteikumiem.  Valsts nodevas maksāšanas nosacījumi par VVD tehnisko noteikumu izsniegšanu tiks noteikti, izdarot grozījumus likumā “Par ietekmes uz vidi novērtējumu” un Ministru kabineta 2015.gada 27.janvāra noteikumos Nr.30 “Kārtība, kādā Valsts vides dienests izdod tehniskos noteikumus paredzētajai darbībai” tos papildinot ar valsts nodevu tehniskajiem noteikumiem. Grozījumi minētajā likumā un noteikumos tiks izdarīti līdz 2016.gada 1.janvārim.    5. Valsts nodeva par darbību ar jonizējošā starojuma avotiem licencēšanu un reģistrāciju.  Valsts nodevas apmērs un maksāšanas kārtība tiks noteikta jaunajos MK noteikumos „Darbību ar jonizējošā starojuma avotiem licencēšanas un reģistrēšanas kārtība”, kas ir jāizstrādā saskaņā ar grozījumiem likumā „Par radiācijas drošību un kodoldrošību” (Saeimā pieņemti 2014.gada 29.maijā) un tiks izdoti saskaņā ar šī likuma 11.panta otrās daļas 1., 2., 3., 4. un 5.punktu, 11.panta piekto daļu, 13.panta astoto daļu, 14.panta piekto daļu un 29.panta ceturto daļu. Noteikumi tiks pieņemti līdz 2016.gada 1.janvārim. |
| 2. | Atbildīgā institūcija | Zemkopības ministrija un VARAM |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņots ar Lauksaimnieku organizāciju sadarbības padomi un Zemnieku saeimu. Projekts tika ievietots Zemkopības ministrijas tīmekļa vietnē.  Saskaņots ar Valsts vides dienestu. |
| 2. | Sabiedrības līdzdalība projekta izstrādē | 1. Likumprojekts „Grozījumi Ģenētiski modificēto organismu aprites likumā” tika saskaņots ar Zemkopības ministrijas starpinstitūciju darba grupu „Ģenētiski modificētie organismi, ģenētiski modificētā pārtika un dzīvnieku barība”, kurā iekļauti pārstāvji no Latvijas Universitātes, Latvijas Lauksaimniecības universitātes, Latvijas Ģenētiku un selekcionāru biedrības, Vides konsultatīvās padomes, Lauksaimnieku organizāciju sadarbības padomes u.c. organizācijām.  2. Likumprojekts „Grozījumi Pārtikas aprites uzraudzības likumā” saskaņots ar biedrībām „Lauksaimniecības organizāciju sadarbības padome”, „Zemnieku saeima”, „Latvijas Pārtikas uzņēmumu federācija”, „Latvijas Pārtikas tirgotāju asociācija”, „Latvijas Tirgotāju asociācija”, „Latvijas Pašvaldību savienība”, „Latvijas Zivrūpnieku savienība”, „Latvijas lauksaimniecības kooperatīvu asociācija”, „Latvijas Patērētāju interešu aizstāvības asociācija”, „Latvijas gaļas ražotāju un pārstrādātāju asociācija” un „Latvijas Zemnieku federācija”. |
| 3. | Sabiedrības līdzdalības rezultāti | 1. Ģenētiski modificēto organismu riska novērtēšanas atzinuma sagatavošanas funkcijas nodošana institūtam „BIOR”” un attiecīgās valsts nodevas pārveidošana par maksas pakalpojumu tika atbalstīta.  2. Ģeogrāfiskās izcelsmes norāžu nosaukumu precizēšana tika atbalstīta. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts augu aizsardzības dienests un Pārtikas un veterinārais dienests.  Likumprojekta prasību izpildi nodrošina VARAM padotībā esošais Valsts vides dienests attiecībā uz tādām darbībām kā atļaujas izsniegšana slēgtas vai rekultivētas atkritumu izgāztuves atrakšanai un atkritumu pāršķirošanai, vides aizsardzības tehnisko noteikumu izsniegšana un darbību ar jonizējošā starojuma avotiem licences izsniegšana un darbību reģistrēšana. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem.  Jaunas institūcijas veidošana nav paredzēta, un esošo iestāžu funkcijas nemainās. |
| 3. | Cita informācija | Nav |

Zemkopības ministrs J.Dūklavs

2015.16.04. 8:38

4838

A.Mitre

67878703, Aiga.Mitre@zm.gov.lv

L.Gurecka

67027063, Linda.Gurecka@zm.gov.lv

M. Buša

Tālr. 67026569, madara.busa@varam.gov.lv

S.Balka

Tālr. 67026916, sandija.balka@varam.gov.lv

D.Šatrovska

Tālr. 67026521, dace.satrovska@varam.gov.lv